|  |
| --- |
|  |

CSENDES ÉJ

**írta:** Gyömbér Keve:  
életkor**: 13**

e-mail cím: [gyomber.keve@gmail.com](mailto:gyomber.keve@gmail.com)  
lakcím: Szeged, Pillich Kálmán utca, 41, 3/7  
telefonszám: + 06 30 869 2290  
iskola: Tisza-parti Általános Iskola  
felkészítő tanár: Ceglédi Anna

A busturganok, mai nevükön boszorkányok kialakulása oda vezethető vissza, amikor az első ember élelem hiányában kénytelen volt saját társát felfalni. Ha egy ember ilyen szintű gazságot követ el, akkor a lelke nyitott lesz a Sötét Kéz befogadására. Miután valakit megront a Sötét Kéz, onnantól számára megszűnik az élet és egy Sátánnak nevezett hatalom fogja irányítani miden lépését. Innentől eredeztethető a busturganok élete. Nem próbáltak lappangani, hanem meghirdették a boszorkányságot. A busturganok a valkurok mellett erdei istennők voltak, akiket az emberek mélyen tiszteltek és csodáltak, ezért cserébe minden település, más-más boszorkánytól kapott egy totemet, a hála jeléül. Az idő múlásával meggyengült az emberek és a boszorkányok közti kötelék. Miután megannyi polgár vált kereszténnyé az emberek teljesen elutasították a busturganokat. Ettől a korszaktól mindenki félve gondolt a boszorkányokra. A keresztények kihirdették, hogy minden településen tartsanak boszorkány kivizsgálást, és ha egy személy bármilyen gyanús jelet mutat, azt biztos megszállta egy boszorkány és csak úgy lehet megtisztítania lelkét, ha elégetik vagy vízbe fullasztják. Az egész világ ellenük fordult és a tőlük kapott totemeket a tanácsokat követve szénné égették. Európa városainak nagy része követte a példát. A boszorkányokat a totemek kötötték ehhez világhoz, így már az emberek képtelenek voltak meglátni őket és a busturganok nem tudtak fizika kapcsolatot teremteni velük. Nagy felindultságukban egy olyan erejű vírust szabadították a világra, amilyet addig senki nem tapasztalt, kegyetlenül szedte az áldozatait számlálatlanul.

Voltak kivételek, ahol nem volt jó a hírszerzés, így a totemjük is ép maradt, itt a vírus általi halálozási százalék is kicsi volt. Történetünk is egy ilyen faluban játszódik, Csendes Éjben. Csendes Éj egy nagyon apró település volt, Európa szívében. Mindenki élte a megszokott életét, amikor egy ismeretlen, ferde szemű ember sétált be Csendes Éj kapuján. Csöndesen belopakodott, minden üzletbe benézett és elégedetlenül távozott onnan, a városházára is bement, de nagyon dühösen jött ki onnan. Besettenkedett a piacra, majd felállt egy emelvényre és belekezdett mondandójába.

– Emberek! – kiáltotta. Ide figyeljetek! – az utcán mindenki megmerevedett és felé pillantott. Ti mindannyian tudatlanságban éltek, a boszorkányok a világ ellen fordultak, ti pedig megtisztelitek őket azzal, hogy a városházán tartjátok a totemet? Gyáva nyulak vagytok! Égessétek szénné! – mondta szinte ordítva.

A tömegből egy ember előlépett. Nem is ismerünk téged, miért hallgatnánk rád? – kérdezte fennhangon. – Úgy van! – kiabált a tömeg.

– Barátaim, nem tűnt fel nektek, hogy milyen sok ragály terjeng a világon és a boszorkányok ezért nem tesznek semmit, nekünk meg meg kell azzal tisztelni őket, hogy őrizzük a totemet, amit adtak nekünk. Én úgy vagyok vele, hogy nekik öröm nézni a szenvedésünket. Ti ezt nem látjátok, álljunk ellent nekik, égessük el!

– Égessük el! – visszhangozta a tömeg.

Az ismeretlennel az élen bevonultak a városházára. A polgármester nem tudott ellenállni a zúgolódó tömegnek. Betörték az üveg vitrint, ahol a totemet tárolták és kivitték az utcára. Az idegen a magasba emelte, majd ezt mondta:

– Végre bosszút állhatunk a boszorkányok bűneiért. Barátaim, hozzátok ágakat, a falu szeme láttára lobbantsuk lángra!

– Úgy van! – kiabált a felbuzdult tömeg, valaki még füttyögött is. Égessük el!  
A csoportosulás szétszéledt, hogy elmenjenek ágakat gyűjteni. Sokan még a falut is elhagyták csak azért, hogy nagyobb rönköket hozzanak, mint a többiek. Az idegen nagyon feltüzelte a tömeget. A nap végére egy hatalmas farakás állt a falu főterén. Az emberek egymásnak meséltek az idegen megjelenéséről, és felvillanyozó beszédéről. Sokan azt állították, hogy ők tudták, hogy nem szabad megbízni a boszorkányokban. Néhányan annyira felháborodtak, hogy egy kis csoportba verődve vörös festékkel ráfestették a falu kapujára, hogy PUSZTULJATOK BOSZORKÁNYOK. Elérkezett a várva várt pillanat. Szinte az egész falu eljött, hogy megnézze a nagy eseményt. A gyermekek nagy része is ott volt. A máglya úgy nézett ki, hogy felállítottak egy nagy facölöpöt és az oldalának neki döntöttek kisebb rönköket. A cölöp tetejére kötötték a totemet. Egy sátor mögül előlépett az ismeretlen, kezében hatalmas fáklyát egyensúlyozva. –Testvéreim! – mondta fennhangon- azért gyűltünk most itt össze, hogy megfizessünk a boszorkányoknak, amiért tétlenül nézik, ahogy őseink ártatlanul meghalnak. Fizessünk meg nekik azért, mert ... – itt megakadt, mert egy köhögő görcs fogta el.  A köhögő görcs hamarosan fuldoklássá alakult át. Az ismeretlen megbotlott, kezében a fáklyával és ráborult a hatalmas farakásra. A száraz faágak azonnal lángra kaptak. Óriáslángok csaptak fel és nyaldosták az idegen bokáját. A fa hangosan ropogott. Sötét, tömör füst szállt fel. Az idegen semmi jelét nem adta az életnek, csak égve hevert a farakás szélén: Senki sem akart segíteni rajta.

– Valaki hozzon vizet – kiáltotta a polgármester. Kitört a pánik. Mindenki elvesztette a fejét. Össze-vissza rohangáltak az emberek víz után kutatva eredménytelenül, ám valami megtorpanásra késztette őket. A lángok elkezdték nyaldosni a totem alját. Megrepedt a teteje és váratlanul ketté tört. Egy arcra hasonlító árny repült ki a totem belsejéből. Megállt a levegőben és hatalmasat sikított, majd szertefoszlott hamuvá. Olyan irtózatos volt ez a hang, hogy az emberek a földre vetették magukat és kezüket a fejükre szorították. A tűz, amilyen gyorsan begyulladt, olyan gyorsan meg is szűnt és a fahasábokból nem maradt más, csak egy füstölgő szénkupac. Síri csend támadt, senki nem mert megszólalni. Váratlanul felkiáltott a kocsmáros. – Nézzétek – majd ujjával Csendes Éj kapuja felé mutatott. Mindenki összerezzent a hirtelen hang hallatára. A falu bejárata előtt egy sötét anyag gomolygott. Leginkább füstre hasonlított, de sokkal sűrűbb volt. - Ez mi?- tanácstalankodott a falu népe. Senki nem értette, hogy mi történt. Valaki előfurakodott a tömegből. A falu bírója volt. Mindenki tisztelettel tekintett rá. Igazságos volt és bölcs.

– Ez a Fekete Lehelet – mondta magabiztosan. – Csapdába estünk – sóhajtott. – Mire gondolsz, bíró uram? – kérdezte egy ifjú lány.

– Arra leányom, hogy ez egy áthatolhatatlan anyag, ha egyenesen átmész rajta, akkor is ide térsz vissza – mondta bánatosan.

– Ez szamárság – ellenkezett egy csapzott frizurájú ember. – Be is bizonyítom! – azzal beszaladt a sötét füstbe. Néhány másodperc múlva nagy lendülettel rohant ki belőle. Megütközve nézett a jelenlévőkre.

– Megmondtam! – bosszankodott a bíró.

– Végünk! – kiáltotta hisztérikusan az iménti ember. – Innen nincs kiút. Ez is annak az embernek a műve! – mutatott a füstölgő szénkupacra.

– Mindenki menjen haza! – lépett a férfi elé a polgármester.

Az emberek némi vonakodás után hazamentek. Nagyon nehéz volt nyugovóra térniük a jelenlévőknek. Csendes éjszaka borult aznap a falura. Végzetes döntés volt elégetni a totemet. A falu lakói a ballépés miatt magukra haragították az egyik legősibb boszorkányt, Łäiwän-t, aki dühében a falura eresztette a Sötét Leheletet. De ez nem elégítette ki az ősi boszorkányt. Bosszúra szomjazott. Igaz tisztában volt vele, hogy a falu lakói véges időn belül elpusztulnak élelem hiányában, de ő személyesen akarta megtorolni őket. Varjúvá alakult és elindult Csendes Éj felé.

Csendes Éjre esős hajnal köszöntött. Senkinek sem akaródzott kimozdulni a házából. Még a függönyöket is szorosra húzták. Voltak olyanok, akik még be is deszkázták magukat. Egy varjú károgott valahol. Łäiwän sötét lelkében iszonyú harag tombolt. Mivel tönkrement a toteme, így boszorkány alakban nem tudott ártani az embereknek. Muszáj volt keresnie egy bűnös embert, akit irányíthat. Első körben olyasvalakit akart megkörnyékezni, akiben bíznak az emberek és hallgatnak rá. Próbálkozott a polgármesternél, és a bírónál is, de náluk nem járt sikerrel. Végül megtalálta az alkalmas személyt. Útja során találkozott egy idős nővel. A lelke nyitott volt a Sötét Kéznek, elkövetett már egy hatalmas bűntényt. A boszorkány eggyé vált a nővel. Állatias mosoly terült szét az asszony arcán.

– Végre – mondta természetellenesen mély hangon. – Mindannyian bűnhődni fogtok – károgta. Elindult a falu kútja felé. Csendes Éj nem volt nagy falu, hamar odaért a kúthoz. Belenézett a kút mélyére, majd tenyerét fölé emelte, és elordította magát. – HÄth! – a varázslat hatására a víz teljesen elapadt és a föld is felszáradt. – Lakolni fog... – itt megakadt, mert egy fiatal férfi fordult be az utca sarkán. A boszorkány, amilyen gyorsan csak tudott elrejtőzött. Az ember kicsit szórakozott lehetett, mert magában beszélt, és nem figyelt oda. Fogta a vödröt és behajította a kútba. Az egy hatalmasat koppant a száraz talajon. Meglepődött a szokatlan hangon. A boszorkány kénytelen volt magába fojtani a nevetést. A férfi körülnézett. Rögtön átlátta a helyzetet. Rájött, hogy ez csak egy boszorkány műve lehet. Megpillantotta a leskelődő asszonyt.

– Emberek! – ordította teli torokból. – Boszorkányok vannak köztünk! - mutatott az akkor már rohanó nőre. Az ajtók kicsapódtak. Kellett egy kis idő, mire a kótyagos emberek megértették, miről van szó. Dúló haraggal rohantak a boszorkány után. Az öregasszony némi üldözés után megbotlott egy kiálló gyökérben és elesett. A dühöngő tömeg elkapta és elvonszolták. Hozzáláncolták egy hatalmas ős öreg fához. A falu őrjöngött. Kövekkel dobálták a tehetetlen boszorkányt. Az általában önmagán uralkodni tudó bíró szította a tömeget és hozta a fáklyát. Habozás nélkül lángra lobbantotta a fát. A boszorkány nem is próbált menekülni, hanem nevetett, megállás nélkül nevetett.

– Nistä – kiáltotta, majd egy körívet írt le a csuklójával. A tűz lepattant a fáról és belekapott a száraz fűbe. Az emberek megrémültek, próbáltak minél messzebb kerülni a lángoktól. A boszorkány csak nevetett és nevetett szünet nélkül.

Tudta, hogy ez lesz Csendes Éj végzete. Az emberek sikítoztak és próbálták eloltani a tüzet, de azt a boszorkány varázsa védte. Senki nem élte túl a boszorkány tüzét. Azóta egy pusztaság terül Csendes Éj helyén. Egy virág sem bimbózott a nevezetes esemény óta. Aki ezt a földet tapodta, nem élt hosszú életet. Így végződött a Csendes Éji mészárlás.