A király végzete

*Írta: Hatvani Boglárka 7. osztályos tanuló*

Alvadt vér szaga és füst keveredett el a levegőben. Lovak patáinak és a kemény, száraz föld találkozásának dobogó hangja, vaspáncél csörgése vegyült el a halálhörgésekkel teli csatamezőn.

* Vesztésre állunk, királyom- mondta egy hű védelmezője Lajosnak, miközben hárította egy török szablyájának ütését, egyből kettészelve az ellenséget.
* Igazad van, Szapolyai György- Lajos király megsarkantyúzta lovát, miközben végigmérte a lehetőségeiket- Szólj sürgősen a főispánnak, hogy visszavonulót tervezünk megtenni.

Bízott Szapolyai György hűségében. Tudta, hogy nyomban felkeres egy másik parancsnokot, aki majd segít visszaterelni a török hadak elől a magyar sereget. Szigorúan fogva pej lovának kantárját, jobbjában tartva fényes kardját elindult ki a tömegből, hogy mentse az irháját. *A királynak ez a dolga* gondolta, miközben kissé furdalta a lelkiismeret, amiért ő nyomban menekül, másokat pedig most szúrnak le, és küldenek a hálába őhelyette. De tudta, hogy a magyar nemzet királyának élnie kell. Ma még nem halhat meg.

A szél az arcába csapódott, ezért lehúzta sisakrostélyát, ezzel is védve a szemét az oszmán szablyák ellen. Viszont a sötét pej hirtelen magas hangon felhörgött, és biccent egyet a király alatt.

* Hó, te!- kiáltotta- Tán csak nem…

Lajos előredőlt egy pillanatra a nyeregben, és lenézett a ló szügyére, majd az ajkaira. A szájából vörös vércsík csordult alá, toroktáján pedig lándzsahegy találta el. Mindez egy pillanat alatt történt, a király lefordult a nyeregből, egyenesen a földre zuhant, majd vele együtt a ló is. Lajos érezte a rá nehezedő dög mázsás súlyát. Fuldokolva próbált kiszabadulni a halott állat alól. Viszont lábai rabként maradtak a test alatt, míg kezeit szabaddá tudta tenni, ha esetleg védenie kellene magát. A kardja a pej lábainál hevert. Túl messze tőle ahhoz, hogy meg tudja kaparintani, így hát Lajos körül nézett ültében. Tekintete egy török katona széttaposott maradványánál akadt meg, nem is olyan távol a királytól. A török hulla kezében egy hajlított élű handzsárt font körbe sápadt, véres ujjaival. Lajos elbírt nyújtózkodni odáig, éppen hogy csak megérintve a fegyvert.

* Gyere csak janicsár kardja- sziszegte Lajos, amikor sikerült megmarkolni pont a handzsár kardélét- Meg volt hát veled a vérszerződésem is.

Amikor sikerült magához vennie végre a kardot, megnézte felsértett kezét, amiről elvesztette a bőrkesztyűjét. Nem foglalkozott tovább vele. A háború ezzel járt.

A kard hitvány állapotban volt, csonka pengével és rossz súlyelosztással. De védekezésre még darab volt. A király így gondolta.

Viszont hirtelen látta, hogy egy jó pár török lovas közel került hozzá; így hát összébb húzódzkodott, majd mozdulatlanná dermedt. Nem tartotta kiváló ötletnek, másképp pedig nem volt sok választási lehetősége. Vagy hullát játszik, vagy élőt, aki könnyű célponttá válik majd az ellenség szemében. Lajos látott közöttük egy Mamelumot. Mandulavágású szeme alapján félig arab lehetett, tornyos süveget viselt, egy pávatollal ékesítvén. Aztán annak baloldalán három Akindzsi nézelődött magyarok után.

* Itt van egy pár török ebadta, küldjük őket másvilágra!- hallatszott a közelből egy ismerős magyar hang.

Lajos először becsukta, majd kinyitotta szemeit; látta, ahogyan György sorban szúrja le a katonákat. Egyiküket a páncélrésnél, másikat a szemén keresztül sebezte meg. Az előbbi véres szeméhez kapott, majd üvöltve zuhant a földre. Ott vakon szólongatta Allah Istenét, hogy segélje meg, aztán kis idő múlva ő maga vágta el a torkát, hogy véget vessen a szenvedésnek. Aztán megpillantotta Perényi Pétert is, a főispánt. Az oszmánok háta mögé surrant, majd, mint a kettőjüket sorban húzta le a lóról és ontotta vérüket.

* Királyom, nem sebesültél meg?- Lajos a főispán felé nyújtott kezére pillantott, majd szó nélkül megragadta.
* Nem esett bajom- mondta, s közös erővel kihúzták a pej alól- Sosem fogom elfeledni értem tanúsított hűségedet, Perényi Péter temesi főispán. A háború után megkapod neked járó méltó jussodat. Ahogy te is, Szapolyai György.

Pár másodperccel később György egy paripát vezetett elé, amire nyomban felült, készen állva a bármikor bekövetkezendő menekülésre. Péter került legutoljára lóhátra, mivel a vad csődör ellenkezni próbált.

* A sereg?- szaladt ki Lajos száján a kérdés.
* Hamarosan visszavonulunk, kis időbe telik- felelte György, amikor a lova felhördült a félelemtől. Az erős mén szemei forogtak az őrülettől, a szája habzott, mint egy veszett rókáé.
* Így hát itt az ideje nyúlcsizmát felhúzni a lábainkra- bólogatott higgadtságát megőrizve a király, megfordítva a csődőrt, ismét elindulva ki a csatatérből.

Egyenesen a mocsár felé véve az irányt, a mocsár felé, ami bármelyikük halálát jelenthetné.

Az ütközet rémisztő zajai csitulni hallatszottak. Mire lovaik az iszapot taposták, már csupán ördögi suttogásnak tűnt, ami, amikor a tömegben tartózkodtak, pokoli kiáltásoktól zengett. Viszont a mocsárnak is meg volt a maga hangulata: sok helyen a lápban elsüllyedő, sáros holttestek alakjait látták, akik már a csata elején meghaltak. A halál szagát még mindig ugyan úgy érezték, mint az ütközet helyszínén, különösen itt sokkal intenzívebben, mint ott. A hullák, mintha már évezredek óta ott rothadtak volna a koszban.

Lajos látta, hogy az ég világosulni kezd.

* Megérjük vajon a reggelt?- kérdezte, odafordulva két útitársához.
* Meg, ha időben odaérünk a magyar táborhoz.

\*

A magyar tábor eldicsekedhetett népességével és nagyságával: tömérdek sebesült és épségben maradt katona, legelésző lovak. Ameddig csak szem ellátott, sátrak sorakoztak, piros-fehér- zöld zászlók lengedeztek a szélben, az emberek feje fölé magasodva. A hajnal első sugarai egyre erősebben törtek utat maguknak a sötét égen.

György állította, hogy Lajossal akar beszélni két szem között, a királyi sátorban, miután a főispánnak sürgős ügyei akadtak. György egy borral félig megtöltött kupát kínált a király felé, aki rögtön el is fogadta, majd enyhítve szomjúságát megitta az összeset.

* Jó meggybor, igazam van?- kérdezte kedves mosollyal György, kortyolgatva a sajátját.
* Az, jó barátom, az. De miről szeretnél velem beszélni? Talán akad terved békekötéshez az oszmán birodalommal?

Viszont hirtelen elveszítette az egyensúlyát. A világ különösen forgott vele, mintha ő maga táncolt volna a Földdel keringőt. Aztán a látása romlani kezdett…

Kis idő múlva, homályosan, de látott még valamennyire. Érezte a vér intenzív, sós ízét a szájában és torkában, a tüdeje, mintha vízzel telt volna meg. Emberi természete révén kényszert érzett rá, hogy köhögjön egyet. Viszont ahogy szája elé tett tenyerébe nézett, csuklóján gördült le a vér, amit felköhögött, mint valami kis patak. Egy másodperc alatt lepörgött szeme előtt az élete.

* György?- fuldokolta, majd a másik kezében tartott pohárra meredt- Mit kevertél a borba?

A kupa csörögve gurult el a szőnyegen. A király szédelgett, talán már ő maga is a pohárral egy szintben volt?

* György- ismételte meg, de nem volt rá képes, hogy folytassa. Már csak hörgést hallatott.

Lajos érezte, ahogy melegség önti el, miként egy pillanatig szeretteire gondol. Aztán csak György koszos csizmaorrait látta.

* Jézust keresztre feszítették, ezzel felvállalta az emberiség bűneit- hajolt le György Lajos király koronájáért.- De hiába szenvedett értünk. Nem tudta, hogy én visszahozom mindazok, a bűnök súlyát, amiket a nép követett el százezer év alatt.

György megragadta a király állát, és épp úgy fordította, hogy lássa, mit cselekszik a koronával. Lajos elkeseredetten hörgött valamit, talán megrovást a barátjának hitt személyre.

* Csak nem azt mondod, hogy nem kellett volna vakon bíznod bennem?- kacagott fel Szapolyai György, mint aki épp az imént ivott mámorosan erős alkoholt. - Lásd, ahogy megbüntetlek, amiért a haza bukását okoztad.

Kecsesen megfogta két oldalról az arany koronát, és lassan a fejére emelte.

* Legalább bevallom a hibáimat, Szapolyai György- préselte ki fogai között a király, amikor a hajnal sötétnek tűnt számára.

Sötétnek látta a hajnalt, nem hazudhatott ezen a téren. De még is fényesnek, mert tudta, hogy elfoglalhatja hamarosan méltó helyét a királyok csarnokában. Majd György egy kegyelemdöféssel véget vetett a szenvedésének.

*Szerémi György Epistola de perdicione regni Hungarorum című munkájában idéz egy levelet, amelyben Tatai Miklós (udvari káplán) Epistola flebis (Siralmas levél) című írásában azzal vádolta Szapolyai György grófot, hogy ő gyilkolta meg a mohácsi csatából menekülő Lajos királyt a dunaszekcsői plébános házában. Tatai Miklós nevű udvari káplánról ez az egyetlen forrásunk, ráadásul az általa írt levél ugyanazzal a kézírással készült, mint Szerémi György tudósítása, így ezt az értesülést a történészek nem fogadják el hitelesnek. (wikipédia bekezdése)*

*Ez ihletett meg, hogy erről a történelmi tragédiáról írjak novellát.*

*Miután a király meghalt, Szapolyai Györgyöt rajtakapták a király meggyilkolásán, és megölték, ami pánikot váltott ki György katonáiban. Komoly ellentétek éleződtek ki a táborban, felszültség és zavartság vette át az uralmat.*

*Tudtommal a magyar tábor elpusztult. Ez tény. De érdekesnek találtam leírni, milyen is lehetett a pusztán lévő, monumentális sátras „kisváros”.*